Í Austurkór er unnið með bókina Lubbi finnur málbein en hún tengist læsi og málörvun . Hugmyndasmiðirnir á bak við Lubba , Þóra Másdóttir og Eyrún Ísfold Gísladóttir , eru talmeinafræðingar sem hafa áralanga reynslu af talþjálfun barna . Námsefnið býður upp á nýja framsetningu á íslensku málhljóðunum og leggur góðan grunn að lestrarnámi auk þess sem það stuðlar að betri orðaforða og ýtir undir skýrari framburð . Lubbi er íslenskur fjárhundur sem býður öllum börnum í ævintýraferð um Ísland í leit af 35 málbeinum sem hjálpa honum að læra íslensku málhljóðin . Málhljóðin líta út eins og bein sem Lubbi nagar enda elska hundar bein . Smátt og smátt lærir hann að tala . Lubbi þarf þó góða aðstoð við að læra málhljóðin og hjálpa krakkarnir honum með söng og hreyfingum . Í hverri viku er eitt málhljóð tekið fyrir ásamt sögu sem tengist þessu málhljóði og ferðalagi Lubba og einnig er hreyfing sem börnin læra sem hjálpar að festa nýja málhljóðið í minnið . Hér er hægt að fræðast meira um bókina Lubbi finnur málbein .